માનવમિત્ર, અમદાવાદ : ગુજરાત સરકાર દ્વારા તા.૧લી એપ્રિલથી પરમીટના દારૂ પરની એક્સાઇઝ ડયુટી વધારી દેતાં આ ભાવવધારાની સીધી અને ગંભીર અસર પરમીટના દારૂના વેચાણ અને વ્યવસાય પર પડી છે. સરકારના ભાવ વધારાના કારણે પરમીટ શોપ્સમાં દારૂનું વેચાણ ૩૦થી ૩૫ ટકા જેટલું ઘટી ગયું છે. એટલું જ નહી, ઇમ્પોર્ટેડ દારૂના ભાવવધારાના કારણે કિંમત ડબલ થઇ જતાં તેનું કોઇ ખરીદદાર મળતું નથી કારણ કે, આસપાસના રાજ્યોમાં આ દારૂની કિંમત ઘણી સસ્તી છે. તો બીજીબાજુ લોકો મોંઘા ટેક્સ સાથે દારૂ ખરીદવાનું ટાળી રહ્યા હોવાથી સરકાર કરોડો રૂપિયાની ટેક્સ રેવન્યુ ગુમાવી રહી છે.